Alvar Aalto

Hugo Alvar Henrik Aalto (* 3. Februar 1898 in Kuortane, Finnland; † 11. Mai 1976 in Helsinki, Finnland), weer en finnschen Architekt un Designer.

Aalto weer bekannt för siene Konzeptschonen in't Rebeet vun de organische Architektuur. En relativ bekannt Designstück vun Aalto is de Aalto-Vaas.

 Leven 

Aalto studeer vun 1916 bet 1921 Architektuur an't Polytechnikum in Helsinki. Sien Lehrmeester weer Armas Lindgren. 1923 apen Aalto na en utdehnte Studienreis dör Europa en egen Architektuurkontoor in Jyväskylä. 1927 güng he mit sien Kontoor na Turku. 1928 wörr he Liddmaat vun'n Congrès Internationaux d'Architecture Moderne (CIAM). 

1933 güng Aalto na Helsinki. 1935 grünn he tosamen mit siene Fro Aino de Möbelfirma Artek. Mit disse Firma patenteer he denn ok den eersten freedregen Stohlrahmen ut Holt. Vun 1940 an weer Aalto Perfesser för Architektuur an't Massachusetts Institute of Technology in Cambridge. Alltohoop möök Aalto so wat 200 Projekten, vun de de Half ok utföhrt wörrn. 

Nadem siene Fro Aino 1949 dood bleev, heirad he 1952 Elissa Mäkiniemi.

Alvar Aalto is op den Karkhoff Läntinen Hautausmaa in Helsinki bisett.

 Warken 
 Huus vun de Arbeiders, Jyväskylä, 1925
 Boo vun de patriotisch Vereenen, Jyväskylä, 1929
 Dat Blatt Turun Sanomat sien Boo för de Redaktion, Turku, 1929
 Villa Tammekann, Tartu, Estland, 1932
 Tuberkulose-Sanatorium Paimio, Turku, 1933
 Stadtbökeree Viipuri,hüdigendags Wyborg, Russland, 1927–1935
 Ravintola Savoy (Restaurant), Helsinki, 1937 ( Dat ganze Aalto-Interieur is noch dor; jümmers noch Restaurant)
 Finnisch Pavillon, Weltutstellung Paris, 1937
 Villa Mairea, Noormarkku, Finnland, 1937-1939 
 Finnisch Pavillon, Weltutstellung New York, 1939
 M.I.T. Senior Dormitory - Baker House, Cambridge, Massachusetts, 1947–1949
 Wohnanlagen in Sunila, 1936–1939 un 1951–1954
 Rathuus, Säynätsalo, 1952
 Vogelweidplatz Sportzentrum un Konzerthuus, Wien, 1953
 Finnisch Pavillon up de Biennale, Venedig, 1956
 Wohnhuus för de Interbau, Berlin, 1957
 Maison Carrée bi Paris, 1956–1958
 Huus vun de Kultur, Helsinki, 1958
 Kunstmuseum, Bagdad, 1958
 Kark "Dree Krüzen" (finnisch Kolme Ristiä), Imatra, Finnland, 1958
 Kark "Krüüz in dat platte Land" (finnisch Lakeuden Risti), Seinäjoki, Finnland, 1960
 Hochhuus in de Satellitenstadt Nee Vahr Südoost, Bremen, 1962
 Kulturzentrum, Leverkusen, 1962
 Hillig-Geist-Kark, Klieversberg, Wulfsborg, 1958–1962
 Alvar-Aalto-Kulturhuus, Stadtmidd, Wulfsborg, 1963
 Technisch Universität Helsinki, Espoo, 1964
 Büroboo vun de British Petroleum, Hamborg, 1964
 Gemeendezentrum un de Kark, Seinäjoki, 1965
 Stadtzentrum, Castrop-Rauxel, 1965
 Gemeendezentrum, Zürich-Altstetten, 1967
 Wohnhochhuus Schönbühl, Luzern, 1968
 Stephanuskark, Detmerode, Wulfsborg, 1968
 Finlandia-Halle, Helsinki, 1962–1971
 Kunstmuseum Ålborg, 1963–1972
 He plaan den Boo vun dat Opernhuus in Essen, man dat is eerst 1988 fardig wurrn, as he al lang doot weer.
 Café Aalto, Akateeminen Kirjakauppa, Helsinki (postum ut Möbels vun een afreten Café)

 Designs 
 Aalto-Vaas
 DE Setel "Tank" (Panzer)

 Weblinks 

 http://www.rove.de/index.php?cPath=34_79 - Biller vun de Vaas un Biographie vun Aalto

Kategorie:Mann
Kategorie:Börger von Finnland
Kategorie:Architekt
Kategorie:Boren 1898
Kategorie:Storven 1976